Atlantis (Clive Cusslerin romaani)

Juoni

Tarina alkaa kuvauksella pyrstötähden osumasta Maapalloon; tästä aiheutuu valtava katastrofi joka tuhoaa lähes kaiken elämän; vain murto-osa selviää mutta muinaiset kulttuurit tuhoutuvat täysin; joitakin salaisia kammioita jää jäljelle mutta ne unohtuvat vuosituhansiksi.
1850; valaanpyyntialus Paloverde juuttuu Etelämantereen rannikolla talveksi jäihin.  Hiukan ennen irti pääsyä kapteenin vaimo löytää läheltä jäihin hautautuneen Itä-Intian purjehtijan josta hän tuo mukanaan Obsidiaanista tehdyn kallon.  Siitä tulee hänen sukunsa amuletti ja siunauksen tuoja.
Nykyaika: kaivosmies Luis Marques löytää kaivoksensa kätköistä merkillisen kammion jossa on toinen samanlainen kallo ja vieraita tekstejä.  Hän kutsuu tiedemiehet paikalle mutta kesken tutkinnan joku räjäyttää tunnelit umpeen.  
Dirk Pitt joka on tutkimassa muutenkin tunneleita sukeltaa loukkuun jääneiden luo ja hakee heidät pois.  Yritystä sotkee kolme murhaajaa jotka sanovat että loukkuun jääneiden olisi kuoltava koska he ovat nähneet sellaista joka ei heille kuulu - mutta Pitt onnistuu voittamaan tappajat.
Hän, Luis ja tiedenainen nousevat maan pinnalle; paikallinen sheriffi on tosin hiukan puupää mutta soitto amiraali Sandeckerille palauttaa hänet riviin.  
Kun Pitt ja sheriffi tutkivat rikospaikkaa he toteavat että rikollisten ruumiit ja näitä vahtimaan jäänyt tiedemies ovat poissa - ja tilalla onkin ansaräjähde!  Pitt selvittää tilanteen ja seuraavaksi ne menevät illalliselle Luisin kotiin; siellä heihin kohdistuu yllättäen salamurhayritys, mutta vahtiin määrätty Al Giordino nitistää väijyjän - joka osoittautuu samaksi mieheksi joka oli tiedemiehen nimellä loukussa!
Kun vielä parissa muussa yrityksessä kaapatut rikolliset murhataan pommilla putkaan, onkin tosi ongelma edessä.  
Pitt vie pääkallon Washingtoniin ja tapaa vanhan ystävänsä St. Julian Perlmutterin joka taas esittelee hänelle alkuperäisen kallon löytäjän jälkeläisen jonka hallussa on hieno kopio kadonneen aluksen lokikirjasta; se selvittää paljon.
Rudi Gunn ja Giordino  lentävät lokikirjassa mainitulle syrjäiselle St. Paulin saarelle kallistusroottorikoneella. Saarelta löytyy uskomaton valikoima täysin tuntemattomasta kulttuurista olevia esineitä joiden kuvaamisessa menee tuntikausia - ja juuri kun he ovat palaamassa koneelle, aikapommi räjäyttää sen - eli vastapuoli tiesi heistä.  Perässä tulee aseistettu helikopteri ja puoli tusinaa miehiä joiden tarkoitus on tappaa NUMAn miehet, mutta Gunnin pettämätön aivotyö ja taktiikan taito pelastavat nämä kaksi aseetonta miestä murhalta ja lopputuloksena he nitistävät hyökkääjät. 
Nyt paikalle tulee virallisia tutkijoita sekä näiden suojana raskaasti aseistettu SEAL-osasto.  
Etelämantere: Pitt saapuu NUMAn jäänmurtajalle ja he alkavat etsiä kadonnutta Itä-Intian purjehtijaa josta heillä on hyvät sijaintitiedot.  Hylky löytyy ja sillä olevat muinaisesineet saadaan kyytiin, mutta samassa jäänmurtajan kimppuun hyökkää saksalainen XXI-luokan sukellusvene.  NUMA on jo hätää kärsimässä kun amerikkalainen ydinsukellusvene ehtii hätiin ja tuhoaa muinaismuiston ohjuksella.  Hylystä löytyy yksi sen naisupseeri jonka ominaisuudet ovat uskomattomat.  
Washingtonissa asia tiivistyy: Pitt sieppaa NUMAn päämajaan tunkeutuneen ja tutkimustiedot varastaneen naisen joka yllättäen onkin Etelämantereelta kuolleena tuodun kaksoisolento.  He osoittautuvat serkuksiksi ja mahtavan Wolf-suvun jäseniksi.  
Tutkinta paljastaa että kyseinen suku on myymässä kaikkea omaisuuttaan ja siirtymässä merkillisille jättiläislaivoille joita pidetään heidän omassa tukikohdassaan Etelä-Amerikassa.  
Olennaista osaa esittävä jo kaivoksesta pelastunut tutkija, Patricia O'Connel, siepataan tyttärineen ja viedään näille laivoille; Pitt ja Giordino hakevat heidät pois sieltä.
Nyt Wolf-suku astuu esiin ja päämies paljastaa Pittille että maailmanloppu tuleekin alle viikon sisään.
NUMAn tutkijat lyövät päänsä yhteen  ja selviää mistä tämä: Rossin lauttajää - maailman suurin - aiotaan irrottaa ja kunhan se ajelehtii tarpeeksi kauas se järkyttää riittävästä Maapallon tasapainoa: navat siirtyvät ja syntyvät tulvat tuhoavat kaiken - paitsi Wolfien erikoislaivat! 
Tätä yrittävät estää kaikki: Yhdysvaltain armeija lähettää paikalle laskuvarjosotilaita kahtenakin eränä; varmistuksena on että mukana lentää ydinasein varustettuja häivepommittajia jotka tuhoavat Wolfien laitoksen jos sitä ei onnistuta valtaamaan.  
Rynnäkkö ei onnistu ja sotilaat ovat hätää kärsimässä kun paikalle pyyhältää outo tulokas:amiraali Byrdin peruja oleva Snow Cruiser jonka Pitt ja Giordino ovat keinotelleet käyttöönsä.  Mahtava tulokas murskaa jääbarrikadit ja romuttaa panssaroidut lumikissat joihin laskuvarjomiehet kompastuivat - ja viime hetkessä tuhoaa myös lähtölaskentaa käyneen tietokoneen eli pysäyttää koko hankkeen.  
Heti selviää että miehet olivat tullessaan romuttaneet myös Wolfien kaikki kolme lentokonetta ja viime kahakoiden jälkeen Wolfien on pakko antautua.
Pitt ja Giordino vievät vain kevyisiin vaatteisiin puetut Wolfien päämies Karlin, tämän siskon Blondin ja erityisenä harmina olleen serkku Elsien pitkälle jäätikölle monen kymmenen asteen pakkasiin - ja ilman erityisvaatteita nämä jäätyvät hengiltä.  
Wolfien hallusta löytyneet natsien pyhäinjäännökset eli Pyhä Keihäs, Hitlerin henkilökohtainen amulettilaatta, verilippu sekä hänen ja Eva Braunin tuhkat sisältävä uurna viedään nyt Washingtoniin.  Wolfit yrittävät kyllä kaapata ne takaisin totta puhuen aika epätoivoisella tavalla mutta se ei onnistu.
Presidentin edessä selvitetään jäännösten vaiheita - mutta yllättäen selviääkin että Pitt olikin poikennut Valkoiseen Taloon tullessaan käymälään uurna mukanaan - ja kaatanut Hitlerien tuhkat alas vessasta! 
Tarinan lopussa käydään vielä näyttelyissä joista isommassa on löytyneet muinaisesineet ja toisen keskipiste on entisöity Snow Cruiser.